Official Journal L 195 , 24/07/2002 P. 0032 - 0033



NÕUKOGU DIREKTIIV 2002/68/EÜ, 19. juuli 2002, millega muudetakse direktiivi 2002/57/EÜ õli- ja kiutaimede seemne turustamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, võttes arvesse Euroopa Parlamendi arvamust,1 võttes arvesse majandus- ja sotsiaalkomitee arvamust2 ning arvestades järgmist: (1) Õli- ja kiutaimeliikide seemnesegud tuleks lisada direktiivi 2002/57/EÜ3 rakendusalasse. Tuleks määratleda ka tingimused, millele seemnesegud peavad vastama, sealhulgas seemnesegude sertifitseeritud seemne pakendite ametliku etiketi värv. (2) Suurenenud tähtsuse tõttu ühenduses tuleks direktiivi 2002/57/EÜ teatavate määratluste rakendusalasse lisada lisaks päevalilleseemnele ka õli- ja kiutaimede hübriidsortide seeme. (3) Seepärast tuleks direktiivi 2002/57/EÜ vastavalt muuta. (4) Sellise seemne suurenenud tähtsuse tõttu ühenduses on komisjon võtnud vastu otsuse 95/232/EÜ4 eesmärgiga kehtestada tingimused, millele peavad vastama rapsi ja rüpsi hübriidseeme ja seemnesegud. Selle otsuse kehtivusaeg lõppes 30. juunil 2002. Seetõttu on sellise seemne turustamise suhtes kuni uute sätete kohaldamiseni asjakohane kohaldada ühenduse tingimusi, ON VASTU VÕTNUD KÄESOLEVA DIREKTIIVI: Artikkel 1 Direktiivi 2002/57/EÜ muudetakse järgmiselt. 1. Artiklile 2 lisatakse järgmine lõige: "3a. Lõike 1 punktidesse c ja d tehtavad muudatused õli- ja kiutaimede hübriidide, välja arvatud päevalille lisamiseks käesoleva direktiivi reguleerimisalasse võetakse vastu artikli 25 lõikes 2 sätestatud korras." 2. Artikli 12 lõike 1 punktis a lisatakse teise lause järele järgmine lause: "Seemnesegu sertifitseeritud seemne puhul on etikett sinine rohelise diagonaaltriibuga." 3. Lisatakse järgmine artikkel: "Artikkel 19a 1. Liikmesriigid lubavad õli- ja kiutaimede seemet turustada seemneseguna. 2. Lõike 1 kohaldamisel on: a) seemnesegu direktiivi 2002/53/EÜ alusel ametlikult heakskiidetud määratletud tolmeldajast sõltuva hübriidi sertifitseeritud seemne ja ühe või mitme samamoodi heakskiidetud määratletud tolmeldaja sertifitseeritud seemne segu, mis segatakse mehaaniliselt kokku nende komponentide säilimise eest vastutavate isikute poolt kindlaksmääratud suhtes ning mille segamisest on teavitatud sertifitseerimisasutust; b) tolmeldajast sõltuv hübriid seemnesegu isassteriilne komponent (emastaim); c) tolmeldaja(d) seemnesegu tolmlev komponent (isastaim). 3. Emas- ja isaskomponentide seemne puhtimisel kasutatakse eri värvi seemnepuhtimissegu." Artikkel 2 Otsuse 95/232/EÜ artikli 5 lõikes 5 asendatakse kuupäev "30. juuni 2002" kuupäevaga "30. juuni 2003". Artikkel 3 1. Liikmesriigid jõustavad käesoleva direktiivi järgimiseks vajalikud õigusnormid hiljemalt 30. juunil 2003. Liikmesriigid teatavad neist viivitamata komisjonile. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise vormi kehtestavad liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti. Artikkel 4 Käesolev direktiiv jõustub seitsmendal päeval pärast avaldamist Euroopa Ühenduste Teatajas. Artiklit 2 kohaldatakse alates 1. juulist 2002. Artikkel 5 Käesolev direktiiv on adresseeritud liikmesriikidele. Brüssel, 19. juuli 2002 Nõukogu nimel eesistuja T. PEDERSEN 1 Arvamus on esitatud 2. juulil 2002 (Euroopa Ühenduste Teatajas seni avaldamata). 2 Arvamus on esitatud 17. juulil 2002 (Euroopa Ühenduste Teatajas seni avaldamata). 3 EÜT L 193, 20.7.2002, lk 74. 4 EÜT L 154, 5.7.1995, lk 22. Otsust on viimati muudetud otsusega 2001/18/EÜ (EÜT L 4, 9.1.2001, lk 36).